
ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΤΕΥΧΟΣ ΔΕΥΤΕΡΟ 


Αρ. Φύλλου 309 
22 Απριλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Εγκριση Π.Μ.Σ. του Τμήματος Βιολογίας του Α.Π.Θ. .. 1 
Μεταβίβαση άδειας ίδρυσης και λειτουργίας Ερασιτε¬ 
χνικής Σχολής Χορού. 2 

Λήψη Μέτρων Εφαρμογής Κοινοτικών Κανονισμών - 

Συνδρομή Κοινοτικών Υπαλλήλων. 3 

Τροποποίηση της συστατικής πράξης της Κοινοτικής 
Επιχείρησης Εμφιάλωσης Μεταλλικού Νερού Σου¬ 
ρωτής Ν. Θεσσαλονίκης». 4 

Συγκρότηση της Επιτροπής Ελέγχου, επισκευής, συ¬ 
ντήρησης, προμήθειας ανταλλακτικών, καυσίμων 
κ,λπ. κρατικών αυτοκινήτων οχημάτων. 5 


Διορθώσεις σφαλμάτων 

Διόρθωση σφαλμάτων στην απόφαση αριθ. Φ. 12.1/ 
3789/1994 του Υπουργού Εθνικής Παιδείας και 


θρησκευμάτων. 6 

Διόρθωση σφάλματος στη ΔΙΛΑ/Γ/3427/60639/ 
18.11.93 απόφαση Υπουργείου Πολιτισμού . 7 

ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Β7/62 (1) 

Έγκριση Π.Μ.Σ. του Τμήματος Βιολογίας του Α.Π.Θ. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 


α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανωτάτης Εκπαίδευσης». 

β) Του άρθρου 29 του Ν. 1558/85, όπως αυτό τροπο¬ 
ποιήθηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
προκαλείται ετήσια δαπάνη 1.500.000 δρχ. εις βάρος του 
κρατικού προϋπολογισμού, η οποία θα καλυφθεί από τον 
προϋπολογισμό του Υπουργείου Εθνικής Παιδείας και 
θρησκευμάτων Φ.120 και ΚΑΕ 2421 με αντίστοιχη αύ¬ 
ξηση της χορήγησης του Α.Π.Θ., αποφασίζουμε: 

Εγκρίνουμε από το ακαδημαϊκό έτος 1994-95, τη λει¬ 
τουργία προγράμματος Μεταπτυχιακών Σπουδών του 



Τμήματος Βιολογίας, το οποίο κατάρτισε η Γενική Συνέ¬ 
λευση Ειδικής Σύνθεσης του παραπάνω τμήματος στη συ¬ 
νεδρίαση της 11 /30.6.1993 και ενέκρινε η Σύγκλητος ει¬ 
δικής σύνθεσης στη Συνεδρίαση της αριθμ. 5/23.2.94 και 
το οποίο έχει ως εξής: 

Αρθρο 1 

Γ ενικές Διατάξεις 

Το Τμήμα Βιολογίας του Α.Π.Θ. οργανώνει και λειτουρ¬ 
γεί Π.Μ.Σ. από το ακαδημαϊκό έτος 1994-95, σύμφωνα με 
τις διατάξεις της απόφασης αυτής και τις διατάξεις των 
άρθρων 10 έως 12 του Ν. 2083/1992. 

Αρθρο 2 

Αντικείμενο - Σκοπός 

Σκοπός του Π.Μ.Σ. είναι η προαγωγή της επιστήμης της 
Βιολογίας και των ειδικοτήτων της. Αντικείμενο του 
Π.Μ.Σ. είναι να χορηγείται: 

α. Μεταπτυχιακό Δίπλωμα Ειδίκευσης (ΜΔΕ) στη Βιο¬ 
λογία με έμφαση σε συγκεκριμένους κλάδους της, και β. 
Διδακτορικό Δίπλωμα (ΔΔ) στη Βιολογία. Το Π.Μ.Σ. θα 
συμβάλει στην αναβάθμιση των σπουδών σε ειδικότητες 
της Βιολογίας. 

Αρθρο 3 

Μεταπτυχιακοί Τίτλοι 

Το Π.Μ.Σ. απονέμει: 

(α) Μεταπτυχιακό Δίπλωμα Ειδίκευσης (Μ.Δ.Ε) στη Βιο¬ 
λογία με έμφαση στην: 

1. Υδροβιολογία και Υδατοκαλλιέργειες 

2. Περιβαλλοντική Βιολογία 

3. Εφαρμοσμένη Γενετική και Βιοτεχνολογία, και 

(β) Διδακτορικό Δίπλωμα (ΔΔ) στη Βιολογία. 

Αρθρο 4 

Κατηγορίες Πτυχιούχων 

θα γίνονται δεκτοί στο Π.Μ.Σ. πτυχιούχοι Τμημάτων 
Βιολογίας, Χημείας, Φυσικής, Πληροφορικής, Γεωολο- 
γίας, Γεωπονίας, Δασολογίας, Κτηνιατρικής, Ιατρικής, 
Φαρμακευτικής, Οδοντιατρικής, Περιβάλλοντος, Αρχιτε¬ 
κτονικής και Χημικών Μηχανικών. Για τους πτυχιούχους 
άλλων Τ μημάτων θα αποφασίζει η Γ ενική Συνέλευση Ειδι- 

κής Σύνθεσης αν έχουν τις απαιτούμενες βασικές γνώσεις 
και αν όχι θα τους καθορίζει ειδικό πρόγραμμα μαθημάτων 
που πρέπει να παρακολουθήσουν πριν να γίνουν δεκτοί 
στο Π.Μ.Σ. (σύμφωνα με τον κανονισμό Τμήματος). Το 
Πρόγραμμα αυτό θα ανακοινώνεται στην αρχή κάθε εξα¬ 
μήνου. 

Κριτήρια Εγγραφής Μεταπτυχιακών φοιτητών 

Τα κριτήρια εγγραφής Μεταπτυχιακών φοιτητών είναι 
αυτά που καθορίζονται από το Νόμο και τον κανονισμό του 
Τ μήματος: 

1. Οι Έλληνες πτυχιοίχοι πρέπει να γνωρίζουν αποδε¬ 
δειγμένα μια ξένη γλώοσα, οι δε αλλοδαποί επαρκώς την 
ελληνική γλώσσα. 

2.0 γενικός βαθμός του πτυχίου και οι βαθμοί των τριών 
συγγενέστερων μαθημάτων προς το γνωστικό αντικείμενο 
του μεταπτυχιακού προγράμματος. 

3. Η επίδοση σε διπλωματική εργασία. 

4. Η προφορική συνέντεξη του υποψηφίου σε μέλη ΔΕΠ 
που θα καθορίζονται από τη Γ.Σ.Ε.Σ. ως και άλλα στοιχεία 
που ορίζει ο νόμος. 

Άρθρο 5 
Χρονική Διάρκεια 

Η διάρκεια του Π.Μ.Σ. που θα οδηγεί σε ΜΔΕ θα είναι 4 
εξάμηνα. Ο δε ελάχιστος χρόνος του Π.Μ.Σ. που θα οδη¬ 
γεί σε ΔΔ θα είναι 6 εξάμηνα. 

Άρθρο 6 

Πρόγραμμα Μαθημάτων 

1. ΜΕΤΑΠΤΥΧΙΑΚΑ ΜΑΘΗΜΑΤΑ - ΔΙΔΑΚΤΙΚΕΣ 
ΜΟΝΑΔΕΣ 

Η διάρκεια κάθε μαθήματος σύμφωνα με τον κανονισμό 
του Τμήματος με τα αντίστοιχα εργαστήρια που συμπερι¬ 
λαμβάνει, ανέρχεται σε ένα εξάμηνο. Κάθε μάθημα θα δι¬ 
δάσκεται 40 ώρες κατ’ ελάχιστον από περισσότερους του 
ενός διδάσκοντες, εφόσον είναι δυνατόν, και θα πιστώνε¬ 
ται με 3 διδακτικές μονάδες. Μέρος του μαθήματος μπο¬ 
ρεί να είναι υπό μορφή εργαστηριακών και υπαίθριων 
ασκήσεων, ή σεμιναρίων ή φροντιστηρίων. (Μία ώρα μα¬ 
θήματος διδασκαλίας ισοδυναμεί με τέσσερις ώρες εργα¬ 
στηριακών ασκήσεων). 

Τα μαθήματα θα είναι σεμιναριακού τύπου και θα περι¬ 
λαμβάνουν φροντιστήρια και συγγραφή εκθέσεων. Με 
απόφαση της Γ.Σ.Ε.Σ. θα μπορεί κάποιος υποψήφιος να 
παρακολουθήσει μέρος ή ολόκληρο μάθημα σε Τομείς 
Παραγωγής ή Υγείας και θα πιστώνεται με τις αντίστοιχες 
διδακτικές μονάδες. 

Η Εργαστηριακή άσκηση των φοιτητών θα γίνει σε διά¬ 
φορα εργαστήρια του Τμήματος ή σε άλλα Ινστιτούτα ή 


Ιδρύματα ή Βιομηχανίες με βάση συγκεκριμένο πρό- ' 
γραμμα που θα καθορίζει η Γ.Σ.Ε.Σ. 

Α. Μεταπτυχιακό Δίπλωμα Ειδίκευσης (Μ.Δ.Ε.) 

Το θέμα της Μεταπτυχιακής Διπλωματικής Εργασίας 
υποδεικνύεται κατά τη διάρκεια του 2ου εξαμήνου του 
πρώτου έτους και οριστικοποιείται στο τέλος αυτού του 
εξαμήνου. Η Μεταπτυχιακή Διπλωματική Εργασία θα 
πραγματοποιείται στη διάρκεια του 3ου και 4ου εξαμήνου 
και θα πιστώνεται με 6 Διδακτικές μονάδες. 

Ως αποτέλεσμα των παραπάνω προκύπτει: 

Για τη Μεταπτυχιακή Διπλωματική Εργασία απαιτείται η 
απόκτηση 30 διδακτικών μονάδων (8 μαθήματα χ 3 διδα¬ 
κτικές μονάδες χ Μεταπτυχιακή Διπλωματική Εργασία 6 
διδακτικών μονάδων = 30). 

Τα οκτώ (8) πρώτα μαθήματα του 1ου και 2ου εξαμήνου 
αποτελούν μαθήματα ειδίκευσης. 

Β. Διδακτορικό Δίπλωμα (Δ.Δ.) 

Τα μαθήματα του 1ου εξαμήνου, μαζί με δύο άλλα μα¬ 
θήματα που ορίζονται στον υποψήφιο από τη Γ.Σ.Ε.Σ., 
αποτελούν τα μαθήματα που οδηγούν σε Διδακτορικό Δί¬ 
πλωμα, κατόπιν εισήγησης του επιβλέποντα. 

Γ ία κάθε εξάμηνο ερευνητικής απασχόλησης για από¬ 
κτηση ΜΔΕ ο μεταπτυχιακός φοιτητής θα πιστώνεται από 
την επιτροπή με 5 διδακτικές μονάδες. 

Έτσι για την απονομή διδακτορικού διπλώματος απαι¬ 
τείται η απόκτηση 48 διδακτικών μονάδων για τον υποψή¬ 
φιο μεταπτυχιακό φοιτητή, ο οποίος δεν έχει Μεταπτυ¬ 
χιακό Δίπλωμα Ειδίκευσης (6 μαθήματα χ 3 διδακτικές μο¬ 
νάδες και 6 εξάμηνα χ 5 διδακτικές μονάδες = 48), ενώ για 
υποψήφιο μεταπτυχιακό φοιτητή που έχει στην κατοχή 
του Μεταπτυχιακό Δίπλωμα Ειδίκευσης απαιτούνται 50 
διδακτικές μονάδες (8 μαθήματα χ 3 διδακτικές μονάδες 
+ Μεταπτυχιακή Διπλωματική Εργασία χ 6 διδακτικές μο¬ 
νάδες + 4 εξάμηνα χ 5 διδακτικές μονάδες = 50). 

Γ. Αξιολόγηση - Εγγραφή 

Η παρακολούθηση των μαθημάτων είναι υποχρεωτική. 

Το βάρος των μεταπτυχιακών μαθημάτων εκφράζεται σε 
Διδακτικές Μονάδες (ΔΜ). Ο τρόπος αξιολόγησης καθο¬ 
ρίζεται από τον ή τους διδάσκοντες. Η τελική αξιολόγηση, 
εάν κρίνεται αναγκαία, γίνεται μετά τη λήξη του μαθήμα¬ 
τος. Η βαθμολογία γίνεται σε ακέραια κλίμακα από Ο έως 
10. Σε περίπτωση αποτυχίας επαναλαμβάνεται κατ' εξαί¬ 
ρεση η αξιολόγηση μόνο μία φορά και μόνο ύστερα από 
θετική απόφαση της Γ.Σ.Ε.Σ. Αρνητική απόφαση της 
Γ.Σ.Ε.Σ. ή αποτυχία του φοιτητή για δεύτερη φορά στον 
ίδιο κύκλο διαλέξεων του αφαιρεί αυτόματα την ιδιότητα 
του μεταπτυχιακού φοιτητή και αποχωρεί από το Π.Μ.Σ. 

Στην αρχή κάθε ακαδημαϊκού εξαμήνου, μέσα σε τακτή 
προθεσμία, κάθε μεταπτυχιακός φοιτητής εγγράφεται 
στο Τμήμα και δηλώνει τα μαθήματα που θα παρακολου¬ 
θήσει στο εξάμηνο αυτό. 

2. ΚΑΤΑΛΟΓΟΣ ΜΑΘΗΜΑΤΩΝ ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ (ΠΜΣ) ΜΔΕ ΣΤΗ ΒΙΟΛΟΓΙΑ. Α. 
ΥΔΡΟΒΙΟΛΟΓΙΑ ΚΑΙ ΥΔΑΤΟΚΑΛΛΙΕΡΓΕΙΕΣ 

1 ο εξάμηνο 

κ/α ΤΙΤΛΟΣ ΜΑΘΗΜΑΤΟΣ Ωρες διδαοκ. ΔΜ 

και Ασκήσεων 

1. Μ.Β.Α. 101 ΥΔΑΤΙΝΟ ΠΕΡΙΒΑΛΛΟΝ 

(Τύποι, Χαρακτηρι¬ 
στικά και αβιοτικοί 

παράγοντες). 40 3 

2. Μ.Β.Α. 102 ΥΔΡΟΒΙΟΙ ΟΡΓΑΝΙΣΜΟΙ ΚΑΙ ΒΙΟΚΟΙΝΟΤΗΤΕΣ 

(Δομή και λειτουργία των Οργανισμών και Βιοκοινοτήτων - 
πλαγκτόν, βένθος, νυκτό-Παρυδάτια Χλωρίδα και Πα¬ 
νίδα). 40 3 

3. Μ.Β.Α. 103 ΔΥΝΑΜΙΚΗ ΥΔΡΟΒΙΩΝ ΠΛΗΘΥΣΜΩΝ ΚΑΙ ΠΑΡΑΓΩΓΙ¬ 

ΚΟΤΗΤΑ 

(Μοντέλλα, Δυναμική υδρόβιων πληθυσμών, Πρωτογενής 
και δευτερογενής παραγωγή. Τροφικές αλυσίδες. Ροή 

ενέργειας). 40 3 

4. Μ.Β.Α. 104 ΔΙΑΤΑΡΑΧΕΣ ΥΔΑΤΙΝΩΝ ΟΙΚΟΣΥΣΤΗΜΑΤΩΝ 

(Ρύπανση και μόλυνση υδάτινου περιβάλλοντος. Ευτροφι¬ 
σμός και υδάτινα οικοσυστήματα). 40 3 

2ο εξάμηνο 

1. Μ.Β.Α. 201 ΒΙΟΛΟΓΙΑ ΚΑΛΛΙΕΡΓΟΥΜΕΝΩΝ ΕΙΔΩΝ 

(Μορφολογία, Ανατομία, Φυσιολογία, Αναπαραγωγή, Δια¬ 
τροφή, Γενετική βελτίωση, Παθολογία υδρόβιων Οργανι¬ 
σμών). 40 3 

2. Μ.Β.Α. 202 ΥΔΑΤΟΚΑΛΛΙΕΡΓΕΙΕΣ 

(Τύποι, Οικοσυστήματα, Ασθένειες, Σχεδιασμός, Τεχνο¬ 
λογία κατασκευών, Ασθένειες καλλιεργουμένων ειδών) 40 3 

Μαθήματα Επιλογής (επιλέγονται 2 μαθήματα τα οποία γίνονται υποχρεωτικά). 80 6 

1. Μ.Β.Α. 203 ΔΙΑΧΕΙΡΙΣΗ ΜΟΝΑΔΩΝ ΚΑΙ ΠΡΟΪΟΝΤΩΝ ΥΔΑΤΟΚΑΛ¬ 

ΛΙΕΡΓΕΙΩΝ 

(Τυποποίηση, Συντήρηση, Μεταποίηση προϊόντων, 

Υγιεινή, Νομοθεσία, Οικονομικά επιχειρήσεων, Οικονο¬ 
μοτεχνικές μελέτες). 40 3 

2. Μ.Β.Α. 204 ΥΔΑΤΙΝΟΙ ΠΟΡΟΙ 

(Οικονομική σημασία και βιομηχανική αξιοποίηση των φυ- 

κών. Αλιευτική βιολογία. Αλιευτικά αποθέματα. Αλιεία). 40 3 

3. Μ.Β.Α. 205 ΔΙΑΧΕΙΡΙΣΗ ΚΑΙ ΠΡΟΣΤΑΣΙΑ ΥΔΑΤΙΝΩΝ ΟΙΚΟΣΥΣΤΗ¬ 

ΜΑΤΩΝ 

(Διαχείριση και μέτρα προστασίας. Επεξεργασία υγρών 

αποβλήτων. Ανακύκλωση νερού). 40 3 

3ο εξάμηνο 

Μ.Β.Α. 301 Πραγματοποίηση της μεταπτυχιακής Διπλωματικής Εργα¬ 

σίας (Πειραματικό μέρος, συλλογή και επεξεργασία υλι¬ 
κού). 

4ο εξάμηνο 

Μ.Β.Α. 401 Συνέχιση, ολοκλήρωση του πειραματικού μέρους και συγ¬ 

γραφή της Μεταπτυχιακή Διπλωματικής Εργασίας. Αξιο¬ 
λόγηση. 

ΜΔΕ ΣΤΗ ΒΙΟΛΟΓΙΑ. Β. ΠΕΡΙΒΑΛΛΟΝΤΙΚΗ ΒΙΟΛΟΓΙΑ 
1 ο εξάμηνο 


κ/α ΤΙΤΛΟΣ ΜΑΘΗΜΑΤΟΣ 


Ωρες διδασκ. ΔΜ 

και ασκήσεων 


Μ.Β.Β. 101 

ΠΛΗΘΥΣΜΙΑΚΗ ΒΙΟΛΟΓΙΑ 

(Οργανισμοί και Περιβάλλον, Γενετική Πληθυσμών και Δη¬ 
μογραφία, Διαειδικές σχέσεις. Τροφική Συμπεριφορά. 
Πληθυσμιακές Στρατηγικές). 

40 

3 

Μ.Β.Β. 102 

ΔΟΜΗ ΚΑΙ ΛΕΙΤΟΥΡΓΙΑ ΒΙΟΚΟΙΝΟΤΗΤΑΣ 
(Περιγραφή Βιοκοινότητας, Περιβαλλοντικοί Διαβαθμιτές) 

40 

3 

Μ.Β.Β. 103 

ΟΙΚΟΛΟΓΙΑ ΣΥΣΤΗΜΑΤΩΝ (Πολλαπλότητα σχέσεων με¬ 
ταξύ των οργανισμών, οικοενεργητική, οικολογική δια¬ 
δοχή). 

40 

3 

Μ.Β.Β. 104 

ΔΙΑΧΕΙΡΙΣΗ ΟΙΚΟΛΟΓΙΚΩΝ ΣΥΣΤΗΜΑΤΩΝ 
(Διαχείριση Φυσικών πληθυσμών, Διαταραχές Οικοσυστη¬ 
μάτων, Διαχείριση Πληθυσμιακών Συστημάτων και Οικο¬ 
συστημάτων, Οικολογικός Προγραμματισμός, Αποκατά¬ 
σταση Τοπίου, Αποκατάσταση Περιβάλλοντος). 

40 

3 

2ο εξάμηνο 

Μ.Β.Β. 201 

ΜΕΘΟΔΟΛΟΓΙΑ ΣΤΗΝ ΟΙΚΟΛΟΓΙΑ 

(θεωρία Δειγματοληψίας, Ανάλυση Δεδομένων, Σύνθεση 

Δεδομένων). 

40 

3 

Μ.Β.Β. 202 

ΔΙΑΤΑΡΑΧΕΣ ΦΥΣΙΚΩΝ ΣΥΣΤΗΜΑΤΩΝ 

40 

3 

Μ.Β.Β. 203 

ΑΠΟΚΑΤΑΣΤΑΣΗ ΦΥΣΙΚΩΝ ΣΥΣΤΗΜΑΤΩΝ 

40 

3 

Μ.Β.Β. 204 

ΦΥΣΙΚΟΙ ΠΟΡΟΙ ΚΑΙ ΑΞΙΟΠΟΙΗΣΗ ΤΟΥΣ 

40 

3 


3ο εξάμηνο 

Μ.Β.Β. 301 Πραγματοποίηση της Μεταπτυχιακής Διπλωματικής Ερ¬ 

γασίας. Πειραματικό μέρος, συλλογή και επεξεργασία υλι¬ 
κού. 

4ο εξάμηνο 

Μ.Β.Β. 401 Συνέχιση, ολοκλήρωση του πειραματικού μέρους και συγ¬ 

γραφή της Μεταπτυχιακής Διπλωματικής Εργασίας. Αξιο¬ 
λόγηση. 

ΜΔΕ ΣΤΗ ΒΙΟΛΟΓΙΑ. Γ. ΕΦΑΡΜΟΣΜΕΝΗ ΓΕΝΕΤΙΚΗ ΚΑΙ ΒΙΟΤΕΧΝΟΛΟΓΙΑ 

1 ο εξάμηνο 


κ/α ΤΙΤΛΟΣ ΜΑΘΗΜΑΤΟΣ 


Ώρες διδασκ. ΔΜ 

και ασκήσεων 


Μ.Β.Γ. 101 
Μ.Β.Γ. 102 
Μ.Β.Γ. 103 

Μ.Β.Γ. 104 


2ο εξάμηνο 

Μ.Β.Γ. 201 
Μ.Β.Γ. 202 

Μ.Β.Γ. 203 

Μ.Β.Γ. 204 


ΔΟΜΗ ΚΑΙ ΟΡΓΑΝΩΣΗ ΓΟΝΙΔΙΩΜΑΤΟΣ 40 

ΠΡΟΧΩΡΗΜΕΝΑ ΘΕΜΑΤΑ ΓΕΝΕΤΙΚΗΣ 40 

ΟΡΓΑΝΩΣΗ ΚΑΙ ΡΥΘΜΙΣΗ ΛΕΙΤΟΥΡΓΙΩΝ ΤΩΝ ΟΡΓΑΝΙ¬ 
ΣΜΩΝ 40 

ΑΜΥΝΤΙΚΟΙ ΜΗΧΑΝΙΣΜΟΙ ΟΡΓΑΝΙΣΜΩΝ ΚΑΙ ΒΙΟΤΕ¬ 
ΧΝΟΛΟΓΙΑ 40 


ΓΕΝΕΤΙΚΗ ΜΗΧΑΝΙΚΗ 40 

ΕΦΑΡΜΟΓΕΣ ΓΕΝΕΤΙΚΗΣ ΚΑΙ ΒΙΟΤΕΧΝΟΛΟΓΙΑΣ ΣΤΗ 
ΒΕΛΤΙΩΣΗ ΤΗΣ ΥΓΕΙΑΣ 40 

ΕΦΑΡΜΟΓΕΣ ΓΕΝΕΤΙΚΗΣ ΚΑΙ ΒΙΟΤΕΧΝΟΛΟΓΙΑΣ ΣΤΗ 
ΒΕΛΤΙΩΣΗ ΖΩΙΚΩΝ ΚΑΙ ΦΥΤΙΚΩΝ ΟΡΓΑΝΙΣΜΩΝ 40 
ΕΦΑΡΜΟΓΕΣ ΓΕΝΕΤΙΚΗΣ ΚΑΙ ΒΙΟΤΕΧΝΟΛΟΓΙΑΣ ΣΤΗ 
ΒΙΟΜΗΧΑΝΙΑ 40 


3 

3 

3 

3 

3 

3 

3 

3 



ΕΦΗΜΕΡΙΕ ΤΗΣ ΚΥΒΕΡΝΗΣΕΟΣ (ΤΕΥΧΟΣ ΔΕΥΤΕΡΟ) 


έ/ό 1 


κ/α ΤΙΤΛΟΣ ΜΑΘΗΜΑΤΟΣ 


Ώρες διδασκ. λμ 

και ασκήσεων 


3ο εξάμηνο 
Μ.Β.Γ. 301 


4ο εξάμηνο 
Μ.Β.Γ. 401 


Πραγματοποίηση της Μεταπτυχιακής Διπλωματικής Ερ¬ 
γασίας (Πειραματικό μέρος, συλλογή και επεξεργασία υλι¬ 
κού). 


Συνέχιση, ολοκλήρωση του πειραματικού μέρους και συγ¬ 
γραφή της Μεταπτυχιακής Διπλωματικής Εργασίας. 
Αξιολό¬ 
γηση. 


3. Η διδακτική και ερευνητική απασχόληση των μετα¬ 
πτυχιακών φοιτητών, που προσλαμβάνονται με ωριαία 
αντιμισθία, σύμφωνα με το άρθρο 28 παρ. 7 του Ν. 2083/ 
1992, οι εργαστηριακές ασκήσεις, οι υπαίθριες ασκήσεις, 
τα φροντιστήρια, τα διδακτικά μαθήματα, τα σεμινάρια και 
οι διαλέξεις, θα καθορίζονται από τη Γ.Σ.Ε.Σ. του Τμήμα¬ 
τος Βιολογίας σύμφωνα με το νόμο. 

Αρθρο 7 

Αριθμός Εισακτέων 

Ο αριθμός εισακτέων ορίζεται σε 18 κατ’ έτος. 


Αρθρο 8 
Προσωπικό 

Το Τμήμα Βιολογίας διαθέτει ικανούς και δραστήριους 
ερευνητές, σε ευρύ φάσμα ειδικοτήτων Βιολογίας (59 
μέλη ΔΕΠ). Το προσωπικό του τμήματος έχει μια συνεχή 
και σημαντική ερευνητική παρουσία στο διεθνή επιστημο¬ 
νικό χώρο. Από τα 59 μέλη ΔΕΠ που υπηρετούν σήμερα 
στο Τμήμα 45, είναι των τριών υψηλοτέων βαθμιδών, που 
σύμφωνα με το νόμο 2083/92 έχουν το δικαίωμα να επι¬ 
βλέπουν την εκπόνηση διδακτορικής διατριβής. 


Αρθρο 9 

Υλικοτεχνική Υποδομή 

Η υλικοτεχνική υποδομή του Τμήματος είναι ικανοποιη¬ 
τική. 

Το Τμήμα Βιολογίας διαθέτει 9 νομοθετημένα εργαστή¬ 
ρια: Βοτανικής, Συστηματικής Βοτανικής και Φυτογεω¬ 
γραφίας, Ζωολογίας, Φυσιολογίας Ζώων, Ιχθυολογίας, 
Γενικής Βιολογίας, Βιολογίας Ανάπτυξης, Μικροβιολογίας 
και Οικολογίας. 

Εχει Βιβλιοθήκη με 103 σειρές περιοδικών και πάρα 
πολλών βιβλίων. Η βιβλιοθήκη του Τμήματος είναι συνδε- 
δεμένη με ηλεκτρονικό Υπολογιστή με την κεντρική Πανε¬ 
πιστημιακή Βιβλιοθήκη, οπότε υπάρχει άμεση πρόσβαση 
σε όλα τα διεθνή περιοδικά και βιβλία της Κεντρικής Βι¬ 
βλιοθήκης. 

Το προσωπικό του Τμήματος Βιολογίας είναι συνδεδε- 
μένο με Ηλεκτρονικό Υπολογιστή με άμεση πρόσβαση σε 
πάρα πολλά δίκτυα δεδομένων. 


Αρθρο 10 

Διάρκεια Λειτουργίας 

Το Π.Μ.Σ. θα λειτουργήσει για χρονικό διάστημα δέκα 
(10) ετών. 

Αρθρο 11 

Κόστος Λειτουργίας 

Το συνολικό ετήσιο λειτουργικό κόστος του προγράμ¬ 
ματος υπολογίζεται σε 18.000.000 δρχ. (1.000.000 ανά 
φοιτητή χ 18 φοιτητές = 18.000.000). Από το 70% του 
ποσού αυτού θα καλυφθεί από το ΥΠΕΠΘ 1.500.000 δρχ. 
από τις πρόσθετες πιστώσεις που προβλέπονται από το Ν. 
2083/92, ενώ το 30% του, δηλαδή 5.400.000 δρχ., το 
υπόλοιπο, θα καλύπτεται από τα ερευνητικά προγράμματα 
που θα χορηγούνται σε μέλη ΔΕΠ του Τμήματος Βιολο¬ 
γίας. Τα ερευνητικά προγράμματα του Τμήματος Βιολο¬ 
γίας έχουν ως φορείς την ΕΟΚ, το Υπουργείο Βιομηχα¬ 
νίας, Ενέργειας και Τεχνολογίας, το Υπουργείο Πρόνοιας 
και Κοινωνικών Ασφαλίσεων, το ΥΠΕΧΩΔΕ, το Υπουργείο 
Γεωργίας, το ΝΑΤΟ, ιδιωτικούς φορείς και Βιομηχανίες. 

Για τους Μεταπτυχιακούς φοιτητές εισάγεται το σύ¬ 
στημα κρατικής μέριμνας, που περιλαμβάνει υποτροφίες 
επίδοσης και υποτροφίες και δάνεια ενίσχυσης, σύμφωνα 
με το νόμο, ως και αποζημίωση για τη συμμετοχή τους σε 
ερευνητικά προγράμματα που εκπονούνται στο Τμήμα. 

Αρθρο 12 

Εισδοχή υποψηφίων 

1. Για να γίνει δεκτός ένας πτυχιούχος Τμήματος Βιολο¬ 
γίας ή συναφούς Τμήματος ΑΕΙ στο Π.Μ.Σ. του Τμήματος 
Βιολογίας, σύμφωνα με τα άρθρα 12 και 13 του Ν. 
2083/92 και ύστερα από τη συζήτηση που έγινε στις συ¬ 
νεδριάσεις της Γ.Σ.Ε.Σ. αριθ. 7/3.5.93 και 8/10.5.93, 2 
πρέπει να συνεκτιμώνται αξιολογικά τα κριτήρια τα οποία 
αναφέρονται στον Κανονισμό Μεταπτυχιακών Σπουδών 
του Τμήματος και το Νόμο (βλ. άρθρο 4). 

Στο μεταπτυχιακό κύκλο που οδηγεί σε Δ.Δ. γίνονται 
δεκτοί/ές κάτοχοι του Μ.Δ.Ε. τοιτΠ.Μ.Σ. του Τμήματος το 
οποίο αποτελεί απαραίτητη προϋπόθεση για την εκπό¬ 
νηση διδακτορικής διατριβής. Σε περίπτωση κενών θέ¬ 
σεων η επιλογή των υποψηφίων για Δ.Δ. κατόχων μετά- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


πτυχιακού διπλώματος άλλων Α.Ε.Ι. ή παλαιοτέρων ετών 
γίνεται από τη Γ.Σ.Ε.Σ. ύοτερα από εισήγηση της συντονι¬ 
στικής επιτροπής. 

2. Μεταπτυχιακό Δίπλωμα Ειδίκευσης (ΜΔΕ) στη Βιο¬ 
λογία 

α. Το Τμήμα Βιολογίας ανακοινώνει μέχρι 30 Μαρτίου 
εκάστου έτους τον αριθμό των θέσεων που διαθέτει για 
μεταπτυχιακούς φοιτητές για Μεταπτυχιακή Διπλωματική 
Εργασία. Η προκήρυξη της επιλογής θα γίνεται κάθε Ιού¬ 
νιο και οι αιτήσεις με τα απαραίτητα δικαιολογητικά θα 
υποβάλλονται από 1 μέχρι 30 Ιουλίου του έτους. Ο συνολι¬ 
κός αριθμός ως και η κατανομή θέσεων ανά συγκεκριμένο 
κλάδο Βιολογίας θα καθορίζεται από τη Γ.Σ.Ε.Σ. Η επι¬ 
λογή θα γίνεται το μήνα Σεπτέμβριο. Τα μαθήματα του με¬ 
ταπτυχιακού κύκλου αρχίζουν στις 10 Οκτωβρίου. 

Η βαθμολόγηση της μεταπτυχιακής εργασίας θα γίνεται 
από την εξεταστική επιτροπή, η οποία καθορίζεται από το 
Νόμο, ύστερα από εισήγηση του μέλους υπό την εποπτεία 
του οποίου πραγματοποιήθηκε η εργασία αυτή. Η μετα¬ 
πτυχιακή εργασία πιστώνεται με 6 Δ.Μ. 

Ο βαθμός του Μ.Δ.Ε. θα είναι το άθροισμα των προβιβά- 
σιμων βαθμών όλων των μαθημάτων δια του αριθμού των 
μαθημάτων αυτών. (Απαιτούνται 30 Δ.Μ.). 

Η κλίμακα βαθμολογίας θα είναι από 0 έως 10 με ελάχι¬ 
στο προβιβάσιμο βαθμό το έξι (-6-). 

3. Διδακτορικό Δίπλωμα (ΔΔ) στη Βιολογία 

α. Ύστερα από εισήγηση των Τομέων η Γ.Σ.Ε.Σ. θα ανα¬ 
κοινώνει μέχρι 30 Μαρτίου εκάστου έτους τον αριθμό των 
θέσεων που διαθέτει για Δ.Δ. Η προκήρυξη της επιλογής 
θα γίνεται κάθε Ιούνιο. Η επιλογή των υποψηφίων για Δ.Δ. 
θα γίνεται σύμφωνα με τον Κανονισμό Μεταπτυχιακών 
Σπουδών του Τμήματος Βιολογίας και το Νόμο το μήνα Σε¬ 
πτέμβριο (βλ. άρθρο 4). Τα μαθήματα του μεταπτυχιακού 
κύκλου αρχίζουν στις 10 Οκτωβρίου. 

β. Υποψήφιος που ενδιαφέρεται για εκπόνηση διδακτο¬ 
ρικής διατριβής υποβάλλει αίτηση στη Γραμματεία του 
Τ μήματος, μαζί με πιστοποιητικό αναλυτικής βαθμολογία 
του βασικού πτυχίου, αντίγραφο πτυχίου και βιογραφικό 
σημείωμα, από 1 μέχρι 30 Ιουλίου εκάστου έτους. 

Οι υποψήφιοι οφείλουν να έχουν τα νόμιμα προσόντα. 
Αρμόδια να αποφασίσει είναι η Γ.Σ.Ε.Σ. και η απόφαση βα¬ 
σίζεται στο Νόμο και στον Κανονισμό Λειτουργίας Μετα¬ 
πτυχιακών Σπουδών του Τμήματος Βιολογίας του Α.Π.Θ. 

γ. Οι αιτήσεις στένονται στην επιτροπή επιλογής μαζί 
και με εισήγηση του προτεινόμενου επιβλέποντα καθη¬ 
γητή και αποφασίζει η Γ.Σ.Ε.Σ. 

δ. Η Γ.Σ.Ε.Σ. του Τμήματος κρίνει αν ο υποψήφιος εκ¬ 
πληρώνει τις προϋποθέσεις για εκπόνηση διδακτορικής 
διατριβής και στη συνέχεια ορίζει τριμελή συμβουλευτική 
επιτροπή από μέλη ΔΕΠ, ένα από τα οποία ορίζεται ως 
επιβλέπων και ανήκει στη βαθμίδα του καθηγητή ή ανα¬ 
πληρωτή καθηγητή ή επίκουρου καθηγητή του Τμήματος. 
Από τα άλλα δύο μέλη, το ένα μπορεί να είναι Λέκτορας 
του Οικείου Τμήματος εφόσον είναι μόνιμος ή έχει τουλά¬ 
χιστον τριετή θητεία ή ερευνητής αναγνωρισμένου ερευ¬ 
νητικού κέντρου ή ιδρύματος. 

ε. Η συμβουλευτική επιτροπή σε συνεργασία με τον 
υποψήφιο καθορίζει το θέμα της διατριβής, μέσα σε ένα 
τρίμηνο από τον ορισμό της και το θέμα αυτό ανακοινώνε¬ 
ται στην πρώτη συνεδρίαση της Γ.Σ.Ε.Σ. Επίσης η συμβου¬ 
λευτική επιτροπή καθορίζει τα δύο μεταπτυχιακά μαθή¬ 
ματα επιλογής που ο υποψήφιος θα πρέπει να παρακο¬ 
λουθήσει. 


στ. Κατά το χρονικό διάστημα μεταξύ 1 /9 και 31 /10 θα 
υποβάλλεται στο Δ.Σ. του Τμήματος για το έτος που πέ¬ 
ρασε Έκθεση Προόδου της Συμβουλευτικής Επιτροπής, 
στην ·.. ,,ο 9α επισυνάπτεται περίληψη των αποτελεσμά¬ 
των της ερευνητικής εργασίας. Με βάση την ημερομηνία 
κατάθεσης της Έκθεσης, τα αποτελέσματα θα θεωρού¬ 
νται κατοχυρωμένα στη διεθνή βιβλιογραφία. Ο υποψή¬ 
φιος δε. ίίκαιούται να δημοσιεύει αποτελέσματα της ΔΔή 
να συμμετέχει σε Συνέδριο ανακοινώνοντας αποτελέ¬ 
σματα της ΔΔ χωρίς την έγγραφη άδεια του επιβλέποντα 
καθηγητή. 

ζ. Με απόφαση της Γ.Σ.Ε.Σ. θα μπορεί ο υποψήφιος δι¬ 
δάκτορας να εκτελεί τμήμα ή όλο το πειραματικό μέρος 
της διατριβής του εκτός του Τμήματος, όπως Ε.Ι.Ε., θεα- 
γένειο Αντικαρκινικό Ινστιτούτο, Κ.Π.Ε. «ΔΗΜΟΚΡΙΤΟΣ», 
ΕΚΘΕ, ΕΘΙΑΓΕ. 

η. Η συμβουλευτική επιτροπή μετά την αξιολόγηση του 
επιστημονικού έργου του υποψηφίου και εφόσον κρίνει 
ότι τούτο έχει ολοκληρωθεί, επιτρέπει τη συγγραφή της 
διατριβής. Ο τύπος παρουσίασης της διδακτορικής διατρι¬ 
βής καθορίζεται από τον Κανονισμό Λειτουργίας Μετα¬ 
πτυχιακών Σπουδών του Τμήματος Βιολογίας. 

θ. Η περαιτέρω διαδικασία και η τελική κρίση γίνεται 
από 7μελή επιτροπή, όπως ο Νόμος ορίζει. 

ι. Για την έγκριση της διατριβής απαιτείται η σύμφωνη 
γνώμη 5 τουλάχιστον μελών της Επιτροπής. 

κ. Σε περίπτωση μη έγκρισης της ΔΔ από την επταμελή 
εξεταστική επιτροπή με απόφαση της Γ.Σ.Ε.Σ. ύστερα 
από γραπτή εισήγηση της τριμελούς επιτροπής θα μπορεί 
να απονέμεται στον υποψήφιο Μεταπτυχιακό Δίπλωμα 
στην αντίστοιχη ειδίκευση. Προϋπόθεση για να απονεμη- 
θεί στην περίπτωση αυτή Μεταπτυχιακό Δίπλωμα είναι ο 
υποψήφιος να έχει συγκεντρώσει 30 Δ.Μ. 

Αρθρο 13 

Για την επίλυση οποιοσδήποτε ζητήματος σχετικά με τις 
μεταπτυχιακές σπουδές αρμόδια είναι η Γενική Συνέ¬ 
λευση με την ειδική σύνθεση, όπως προβλέπεται στο 
Ν.2083/92 που αποφασίζει μετά από εισήγηση της επι¬ 
τροπής Επιλογής, η οποία ορίζεται από τη Γ.Σ. με την ει¬ 
δική σύνθεσή της στην αρχή κάθε ακαδημαϊκού έτους. 

Αρθρο 14 

Μεταβατικές Διατάξεις 

Οι υποψήφιοι διδάκτορες, που θα εκπονούν τη διατριβή 
τους στο Τμήμα κατά τη δημοσίευση της απόφασης αυ¬ 
τής, θα ενταχθούν αυτοδίκαια στο Μεταπτυχιακό Πρό¬ 
γραμμα και θα ακολουθήσουν τη διαδικασία πομ προβλέ- 
πεται σ’ αυτό. Τα προβλήματα που τυχόν θα ανακύψουν 
από την ένταξη αυτή θα ρυθμιστούν με απόφαση της 
Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Αθήνα, 5 Απριλίου 1994 

Ο ΥΠΟΥΡΓΟΣ 

ΔΗΜΗΤΡΙΟΣ ΦΑΤΟΥΡΟΣ 




Αριθ. 16339 ( 2 ) 

Μεταβίβαση άδειας ίδρυσης και λειτουργίας Ερασιτεχνι¬ 
κής Σχολής Χορού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Το Π.Δ. 941/77 «περί Οργανισμού του Υπουργείου 
Πολιτισμού και Επιστημών». 

2. Το Ν. 1158/81 «Περί οργανώσεως και διοικήσεως 
Σχολών Ανωτέρας Καλλιτεχνικής Εκπαιδεύσεως κ.λπ » 
(ΦΕΚ 127/Α/13.5.81). 

3. Το άρθρο 15 του Ν. 1348/1983 «Διάλυση του 
Ν.Π.Δ.Δ. με την επωνυμία «Άρμα θέσπιδος» και άλλες 
διατάξεις» (ΦΕΚ 47/Α/14.4.1983). 

4. Το Π.Δ. 457/83 «Ίδρυση και λειτουργία Ερασιτεχνι¬ 
κών Σχολών Χορού» (ΦΕΚ 174/Α/28.11.1983). . 

5. Την αριθ. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/91) Υπουργική απόφαση «μεταβίβαση αρμοδιοτήτων 
Υπουργού και δικαιώματος υπογραφής» με εντολή 
Υπουργού» στο Γενικό Γραμματέα και τους Προϊσταμέ¬ 
νους Διευθύνσεων, Τμημάτων και Γραφείων της Κεντρι¬ 
κής Υπηρεσίας του Υπουργείου Πολιτισμού». 

6. Την αριθ. 58131 /3546/6.9.85 (ΦΕΚ 622/Β/85) από¬ 
φασή μας με την οποία χορηγήθηκε άδεια σύσταση και 
λειτουργίας ερασιτεχνικής Σχολής Χορού στη Σόνια Μο- 
ριάνοβα - Δημητρίου, στο επί της οδού Γ' Σεπτεμβρίου 
144 κτίριο στην Αθήνα. 

7. Αίτηση της Σόνιας Μοριάνοβα - Δημητρίου, με τα συ- 
νοδεύοντα δικαιολογητικά, για τη μεταβίβαση της άδειας 
ίδρυσης και λειτουργίας της άνω Σχολής, στη Βαρβάρα 
Χαραλάμπη. 

8. Το πρακτικό αυτοψίας της Επιτροπής του άρθρου 6 
παρ. 4 του Ν. 1158/81 για την καταλληλότητα του επί της 
οδού Γ Σεπτεμβρίου 144 κτιρίου στην Αθήνα, αποφασί¬ 
ζουμε: 

1. Εγκρίνουμε τη μεταβίβαση στη Βαρβάρα Χαραλάμπη, 
της άδειας ίδρυσης και λειτουργίας της Ερασιτεχνικής 
Σχολής Χορού της Σόνιας Μοριάνοβα - Δημητρίου, στο 
επί της οδού Γ' Σεπτεμβρίου 144 κτίριο στην Αθήνα. 

Επωνυμία της Σχολής ορίζεται στο εξής η: «Ερασιτε¬ 
χνική Σχολή Χορού «Σ. Μοριάνοβα, Βαρβάρας Χαραλά¬ 
μπη. 

2. Η έναρξη λειτουργίας της Σχολής ορίζεται από τη δη¬ 
μοσίευσή της στην Εφημερίδα της Κυβέρνησης. 

3. Από τις διατάξεις αυτής της απόφασης δεν προκαλεί- 
ται δαπάνη σε βάρος του Κρατικού Προϋπολογισμού. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 12 Απριλίου 1994 

Με εντολή Υπουργού 
Ο Διευθυντής 

ΠΟΛ. ΠΟΛΥΧΡΟΝΟΠΟΥΛΟΣ 

Αριθ. Α1 - 410 ( 3 ) 

Λήψη Μέτρων Εφαρμογής Κοινοτικών Κανονισμών - Συν¬ 
δρομή Κοινοτικών Υπαλλήλων. 


βέρνηση και Κυβερνητικά Όργανα» (ΦΕΚ 137/Α/ 
26.6.85), όπως ισχύει. 

2. Τις διατάξεις του Π.Δ. 397/88 «Οργανισμός του 
Υπουργείου Εμπορίου» (ΦΕΚ 185/Α/25.8.88), όπως 
ισχύει. 

3. Το Π.Δ. 553/85 «Καθορισμός της Δ/νσης Προστα¬ 
σίας του Ανταγωνισμού του Υπουργείου Εμπορίου ως 
Εθνικής Αρχής Ανταγωνισμού σε εκτέλεση του άρθρου 89 
της Συνθήκης της Ρώμης κ.λπ. (ΦΕΚ 197/Α/21.11.85). 

4. Τις διατάξεις του άρθρου 1 παρ. 1, 2 και 3 του Ν. 
1338/83 (Α' 34) όπως τροποποιήθηκε από το άρθρο 6 του 
Ν. 1440/1984 (Α' 70). 

5. Τις διατάξεις των παραγράφων 1 και 2 του άρθρου 14 
τουΝ. 1934/91 «Τροποποίηση της νομοθεσίας περί αντα¬ 
γωνισμού και άλλες διατάξεις» (ΦΕΚ 31/Α/8.3.91), απο¬ 
φασίζουμε: 

1. Η Δ/νση Έρευνας Αγοράς - Ανταγωνισμού του 
Υπουργείου Εμπορίου ως Εθνικής Αρχή Ανταγωνισμού, 
ορίζεται αρμόδια για τη συνεργασία με τις αρχές ανταγωνι¬ 
σμού της Επιτροπής της Ευρωπαϊκής Ένωσης και την πα- 
ροχή στα εντεταλμένα όργανα αυτής, της απαραίτητης 
συνδρομής για την πραγματοποίηση των ελέγχων όπως 
προβλέπονται από τα άρθρα 15,16,17 και 18 του Κανονι¬ 
σμού 4056/86 «περί του καθορισμού του τρόπου εφαρμο¬ 
γής των άρθρων 85 και 86 της Συνθήκης στις θαλάσσιες 
μεταφορές» (ΕΕ αριθ. 1_ 378 της 31.12.86 σελ. 4), τα άρ¬ 
θρα 8,9,10 και 11 του Κανονισμού 3975/87 «περί του κα¬ 
θορισμού των λεπτομερειών εφαρμογής των κανόνων 
ανταγωνισμού που ισχύουν για τις επιχειρήσεις στον τομέα 
των αεροπορικών μεταφορών» (ΕΕ αριθ. 374 της 
31.12.87, σελ. 1), και τα άρθρα 11,12 και 13 του Κανονι¬ 
σμού 4064/89 «σχετικά με τον έλεγχο των συγκεντρώ¬ 
σεων μεταξύ επιχειρήσεων» (ΕΕ αριθ. 1.395της 30.12 89 
σ. 1). 

2. Σε περίπτωση που επιχείρηση η οποία έχει την έδρα 
της ή ασκεί τη δραστηριότητα στην Ελλάδα αρνείται να δε¬ 
χθεί τον έλεγχο που προβλέπεται από τα άρθρα 17 και 18 
του Κανονισμού 4056/86,10 και 11 του Κανονισμού 
3975/87, και 12 και 13 του Κανονισμού 4064/89 του Συμ- 
βολίου ΕΟΚ, η Διεύθυνση Έρυνας Αγοράς - Ανταγωνι¬ 
σμού του Υπουργείου Εμπορίου ενεργώντας αυτεπάγ- 
γελτα ή μετά σχετικό αίτημα των εντεταλμένων για τον 
έλεγχο από την Επιτροπή της Ευρωπαϊκής Ένωσης οργά¬ 
νων, μεριμνά για την εν γένει ομαλή διεξαγωγή του ελέγ¬ 
χου ιδία δια της παροχής της απαραίτητης συνδρομής, 
εφαρμοζομένων στην προκειμένη περίπτωση των διατά¬ 
ξεων του άρθρου 26 του Ν. 703/77 όπως αυτός τροποποι¬ 
ήθηκε από τους Νόμους 1934/91 και 2000/91. 

3. Η παρούσα απόφαση δεν προκαλεί δαπάνη για το Δη¬ 
μόσιο. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 11 Απριλίου 1994 

ΟΙ ΥΠΟΥΡΓΟΙ 

ΕΘΝ. ΟΙΚΟΝΟΜΙΑΣ ΕΜΠ. ΝΑΥΤΙΛΙΑΣ 

Γ. ΓΕΝΝΗΜΑΤΑ! Γ. ΚΑΤΣΙΦΑΡΑΣ 


ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ, ΕΜΠΟΡΙΚΗΣ ΝΑΥΤΙΛΙΑΣ, 
ΕΜΠΟΡΙΟΥ ΚΑΙ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη: 

1 Τις διατάξεις του άρθρου 29Α του Ν. 1588/85 «Κυ- 


ΕΜΠΟΡΙΟΥ _ ΜΕΤΑΦΟΡΩΝ & ΕΠΙΚ/ΝΙΩΝ 

Κ. ΣΗΜΙΤΗΣ I. ΧΑΡΑΛΑΜΠΟΥΣ 

Αριθ. ΕΣ/11732 (4) 

Τροποποίηση της συστατικής πράξης της Κοινοτικής Επι- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


χείρησης Εμφιάλωσης Μεταλλικού Νερού Σουρωτής Ν. 

Θεσσαλονίκης». 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 260 και 263 του Π.Δ. 
323/89 (Δ.Κ.Κ.). 

2. Την αριθ. 70802/6.11.87 απόφαση του Υπουργού 
Εσωτερικών για τη σύσταση της Κοινοτικής Επιχείρησης 
Εμφιάλωσης Μεταλλικού Νερού Σουρωτής που δημοσιεύ- 
θηκε στο ΦΕΚ τ.Β /720/15.12.87. 

3. Την αριθ. ΕΣ. 4536/20.2.1992 απόφασή μας που 
αφορά τροποποίηση της συστατικής πράξης της επιχείρη¬ 
σης και δημοσιεύθηκε στο ΦΕΚ τ.Β7131/2.3.1992. 

4. Τι διατάξεις του Π.Δ. 250/89 (ΦΕΚ τ.Α'/118/ 

10.5.89) με θέμα «Μεταβίβαση αρμοδιοτήτων του Υπουρ¬ 
γού Εσωτερικών στους Νομάρχες». 

5. Την 5/1994 απόφαση του Κοινοτικού Συμβουλίου 
Σουρωτής, με την οποία εγκρίνεται η απόφαση του Διοικη¬ 
τικού Συμβουλίου της επιχείρησης για αύξηση του μετοχι¬ 
κού κεφαλαίου στο ποσό των 100.000.000 δρχ. 

6. Την 15/1993 απόφαση του Διοικητικού Συμβουλίου 
της επιχείρησης για αύξηση του μετοχικού κεφαλαίου στο 
ποσό των 100.000.000 δρχ. αποφασίζουμε: 

Τροποποιούμε την 70802/8.11.87 απόφαση του 
Υπουργού Εσωτερικών που αφορά τη σύσταση της Κοινο¬ 
τικής Επιχείρησης Εμφιάλωσης Μεταλλικού Νερού Σου¬ 
ρωτής, κατά το μέρος που αφορά το κεφάλαιο της εν λόγω 
επιχείρησης το οποίο ορίζεται στο ποσό των 100.000.000 
δρχ. 

Κάλυψη δαπάνης: Με την απόφασή μας αυτή δεν προ- 
καλείται δαπάνη σε βάρος του προϋπολογισμού της Κοι¬ 
νότητας Σουρωτής διότι η αύξηση του μετοχικού κεφα¬ 
λαίου της Κοινότικής Επιχείρησης Εμφιάλωσης Μεταλλι¬ 
κού Νερού Σουρωτής προέρχεται από κεφαλαιοποίηση 
αδιαθέτων κερδών παρελθόντων ετών ύψους 98.000.000 
δρχ., τα οποία προστίθενται στο αρχικό κεφάλαιο των 
2.000.000 δρχ. 

Κατά τα λοιπά ισχύουν οι ανωτέρω (2) και (3) αποφάσεις 
του Υπουργού Εσωτερικών και Νομάρχη Θεσσαλονίκης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 16 Μαρτίου 1994 
Ο Νομάρχης 

ΚΩΣΤΑΣ ΠΑΠΑΔΟΠΟΥΛΟΣ 
-♦- 

Αριθ. 6148 (4) 

Συγκρότηση της Επιτροπής Ελέγχου, επισκευής, συντή¬ 
ρησης, προμήθειας ανταλλακτικών, καυσίμων κ.λπ. 

κρατικών αυτοκινήτων οχημάτων. 

Ο ΝΟΜΑΡΧΗΣ ΚΑΒΑΛΑΣ 
Έχοντας υπόψη: 

1. Τις διατάξεις του Ν. 3200/55 «περί διοικητικής απο¬ 
κέντρωσης» όπως τροποποιήθηκε μεταγενέστερα. 

2. Τις διατάξεις του Ν.Δ. 2396/53 «περί κανονισμού 
χρήσεως κινήσεων κ.λπ. των αυτοκινήτων οχημάτων των 
Δημοσίων Υπηρεσιών». 

3. Την αριθ. 3373/390/20.3.1975 απόφαση του 
Υπουργείου Προεδρίας της Κυβέρνησης «περί καθορι¬ 
σμού διαδικασίας, επισκευής, συντήρησης, αγοράς 
ανταλλακτικών, προμήθειας καυσίμων και λιπαντικών των 
αυτοκινήτων οχημάτων του Δημοσίου, ΟΤΑ, ΝΠΔΔ κ.λπ.» 


όπως τροποποιήθηκε με την αριθ. 4993/475/24.4.75 
όμοια του ιδίου Υπουργείου. 

4. Την αριθ. 21777/28.11.90 απόφασή μου που αφο¬ 
ρούσε την ανασυγκρότηση της Επιτροπής Ελέγχου Επι¬ 
σκευής, συντήρησης, προμήθειας ανταλλακτικών καυσί¬ 
μων κ.λπ. των Κρατικών αυτοκινήτων. 

5. Το σριθ. ΔΙΣΚΟ/Φ 16/1558/17.1.94 τηλετυπικό έγ¬ 
γραφο του Υπουργείου Προεδρίας της Κυβέρνησης ανα- 
φέρεται στη λήξη θητείας συλλογικών οργάνων και μονο¬ 
μελών οργάνων του Δημοσίου Τομέα», αποφασίζουμε: 

Συγκροτούμε την Επιτροπή Ελέγχου Επισκευής, συντή¬ 
ρησης, προμήθειας ανταλλακτικών καυσίμων κ.λπ. των 
κρατικών αυτοκινήτων οχημάτων από τους κατωτέρω: 

1. Σιδηράκης Γεώργιος, Προϊστάμενος Β' ΔΟΥ, ως Πρό¬ 
εδρο αναπληρούμενο από το νόμιμο αναπληρωτή. 

2. Δημήτριο Ρεβελιώτη Μηχανολόγο Ηλ. Μηχ/κό, Προϊ¬ 
στάμενο της Δ/νσης Συγκοινωνιών αναπληρούμενο από 
τον Σταύρο Μαρινίδη, Μηχ/γο Υπομηχανικό της Δ/νσης 
Συγκοινωνιών. 

3. Χρυσόστομο Δικταμπανίδη, Μηχανολόγο Ηλεκτρο¬ 
λόγο Υπομηχανικό της ΤΥΔΚ, αναπληρούμενο από τη Μα¬ 
ρία Καραθανάση Υπομ/κό της Δ/νσης Υπηρεσιών 

Η παρούσα απόφαση να δημοσιευθεί στην Εφημερίδα 
της Κυβέρνησης, βάσει του άρθ. 8 παρ. 3 του Ν 1902/90, 
ισχύει δε από την κοινοποίησή της, σύμφωνα με τις διατά¬ 
ξεις του άρθ. 37 του Ν. 3200/55. 

Κάθε προηγούμενη απόφαση ππυ αφορά το ως άνω 
θέμα καταργείται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καβάλα, 28 Μαρτίου 1994 

Ο Νομάρχης 
ΠΑΣΧ. ΜΠΡΟΦΙΔΗΣ 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην απόφαση αριθ. Φ. 12.1 /3789/1994 του Υπουργού 
Εθνικής Παιδείας και θρησκευμάτων που δημοσιεύθηκε 
στο ΦΕΚ 93/14.2.1994 (τ.Β') και αφορά κοστολόγηση 
δωρεάν συγγραμμάτων στους φοιτητές Α.Ε.Ι. για το έτος 
1993 - 1994 επιφέρεται η πιο κάτω διόρθωση: 

Στη σελίδα 835 και στον αύξοντα αριθμό «34» από το 
λανθασμένο «Δημοκρίτειο Παν/μιο Αθηνών» 

στο σωστό «Δημοκρίτειο Παν/μιο Θράκης». 

(Από το Εθνικό Τυπογραφείο) 


Στο ΦΕΚ 887/Β/6.12.93 (τ.Β') στο οποίο δημοσιεύθηκε η 
Υπουργική απόφαση ΔΙΛΑ/Γ/3427/60639/18.11.93 
απόφαση Υπουργείου Πολιτισμού που αφορούσε στον χα¬ 
ρακτηρισμό ως έργου τέχνης του κτιρίου ιδιοκτησίας Ευγ. 
θανοπούλου στην οδό Πατρών και Καστόρχη 2, στο Πύργο 
Ηλείας, διορθώνεται στη σελίδα 9711 και 9713 (5) του 
ΦΕΚ το εσφαλμένο «Ευγ. Φανοπούλου» στο ορθό «Ευγ. 
θανοπούλου» και συμπληρώνεται το όνομα της συνιδιο- 
κτήτριας Ιωάννας Γιαννοπούλου που παραλείφθηκε. 

(Από το Υπουργείο Πολιτισμού) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



